נלסון פרודנסיו

נלסון פרודנסיו (בפורטוגזית: Nelson Prudêncio; נולד: 4 באפריל 1944, נפטר: 23 בנובמבר 2012) היה אתלט ברזילאי בקפיצה משולשת, סגן אלוף אולימפי (מקסיקו סיטי 1976), זוכה מדליית ארד אולימפית (מינכן 1972) וזוכה בשתי מדליות כסף במשחקים הפאן-אמריקאיים (ויניפג 1967 וקאלי 1971). נלסון פרודנסיו נולד ב-1944 בעיר לינס (אנ') שבמדינת סאו פאולו (ברזיל). התמחה בקפיצה משולשת וזכה במקצוע זה בשתי מדליות אולימפיות. דורג שני בעולם ב-1968, שלישי ב-1972 וחמישי ב-1975. סיים לימודים בבית הספר לחינוך גופני בסאו קרלוס, שם היה מורה במשך כמה שנים. למד חינוך גופני באוניברסיטת סאו פאולו ולימד כפרופסור באוניברסיטה הפדרלית של סאו קרלוס (אנ'). כמו כן כיהן כסגן נשיא בקונפדרציית האתלטיקה הברזילאית (אנ'). נפטר ב-2012 מסרטן הריאה. היה נשוי למריה לוסיה סלדנהה ויאנה פרודנסיו ונולדו להם שני ילדים (כריסטינה ומרציו). באליפות דרום אמריקה באתלטיקה (אנ') שנערכה בריו דה ז'ניירו, ברזיל זכה במדליית זהב בקפיצה משולשת בתוצאה של 14.96 מטר לפני חברו לנבחרת מריו גומז (14.87 מטר) וחואן איבנוביץ' מצ'ילה (14.53 מטר). במשחקים הפאן-אמריקאיים שנערכו בויניפג, קנדה זכה פרודנסיו במדליית כסף בקפיצה משולשת בתוצאה של 16.45 מטר אחרי צ'ארלס קרייג (אנ') מארצות הברית (16.54 מטר) ולפני חוזה הרננדז מקובה 15.95 מטר. באליפות דרום אמריקה באתלטיקה (אנ') שנערכה בבואנוס איירס, ארגנטינה זכה במדליית זהב בקפיצה משולשת בשיא אליפות של 16.30 מטר לפני חבריו לנבחרת וילסון בנמן (14.82 מטר) וז'ואל דיאז (14.62 מטר). באולימפיאדת מקסיקו סיטי זכה במדליית כסף בקפיצה משולשת בתוצאה של 17.27 מטר (תוצאתו הטובה ביותר) אחרי ויקטור סנייב מרוסיה (שיא עולם של 17.39 מטר) ולפני ג'וזפה ג'נטילה (אנ') מאיטליה (17.22 מטר). התוצאה שקבע פרודנסיו (17.27 מטר) היוותה שיא עולמי שנשבר בהמשך התחרות על ידי סנייב. באליפות דרום אמריקה באתלטיקה (אנ') שנערכה בקיטו, אקוודור זכה במדליית זהב בקפיצה משולשת בשיא אליפות של 16.34 מטר לפני חברו לנבחרת ז'ואל דיאז (14.80 מטר) ואריאל גונזאלס מארגנטינה (14.65 מטר) באוניברסיאדת טורינו סיים במקום השמיני בקפיצה משולשת בתוצאה של 16.29 מטר. במשחקים הפאן-אמריקאיים שנערכו בקאלי, קולומביה זכה במדליית כסף בקפיצה משולשת בתוצאה של 16.82 מטר אחרי פדרו פרז (אנ') מקובה (שיא עולם של 17.40 מטר) ולפני ג'ון קרפט (אנ') מארצות הברית (16.32 מטר). באליפות דרום אמריקה באתלטיקה (אנ') שנערכה בלימה, פרו זכה במדליית זהב בקפיצה משולשת בתוצאה של 15.58 מטר לפני מנואל גוטיירז מקולומביה (14.94 מטר) ורוברטו דוס סנטוס מאורוגוואי (14.75 מטר). באולימפיאדת מינכן זכה במדליית ארד בקפיצה משולשת בתוצאה של 17.05 מטר אחרי ויקטור סנייב מברית המועצות (17.35 מטר) וירג דרמל ממזרח גרמניה (17.31 מטר). באליפות דרום אמריקה באתלטיקה (אנ') שנערכה בסנטיאגו, צ'ילה זכה במדליית כסף בקפיתה משולשת בתוצאה של 16.09 מטר אחרי חברו לנבחרת ז'ואאו קארלוס דה אוליווירה (בתוצאה שווה לשיא אליפות 16.34 מטר) ולפני אדגר מורנו מוונצואלה (15.16 מטר). באליפות דרום אמריקה באתלטיקה (אנ') שנערכה בריו דה ז'ניירו, ברזיל זכה במדליית כסף בקפיצה משולשת בתוצאה של 16.45 מטר אחרי אחרי חברו לנבחרת ז'ואאו קארלוס דה אוליווירה (בשיא אליפות 16.48 מטר) ולפני פרנסיסקו פיצ'וט מצ'ילה (15.07 מטר). באולימפיאדת מונטריאול סיים במקום ה-14 במוקדמות בתוצאה של 16.22 מטר ולא עלה לגמר. מדיה וקבצים בנושא נלסון פרודנסיו בוויקישיתוף נלסון פרודנסיו, באתר הוועד האולימפי הבין-לאומי נלסון פרודנסיו, באתר olympedia.org נלסון פרודנסיו, באתר התאחדות האתלטיקה הבין-לאומית נלסון פרודנסיו, באתר Track and Field (גברים) נלסון פרודנסיו, באתר sports-reference.com (אורכב) לסון פרודנסיו, באתר olympics.com נלסון פרודנסיו, באתר latino.foxnews.com (אורכב) נלסון פרודנסיו, באתר הוועד האולימפי הברזילאי (בפורטוגזית) נלסון פרודנסיו, באתר terceirotempo.uol.com.br (בפורטוגזית) הודעה על מותו של פרודנסיו, באתר saocarlosagora.com.br (אורכב) (בפורטוגזית) באותה תחרות נשבר השיא העולמי 5 פעמים על ידי הקופצים שהגיעו לשלושת המקומות הראשונים עד השיא שקבע סנייב